บอก 3 เรื่องต้องรู้ก่อนลงทุนทองคำแท่ง
1. หน่วยของการซื้อขายทองคำ Oz   หน่วยออนซ์ (Oz) เป็นหน่วยหลักที่ใช้ในการซื้อขายทองคำทั่วโลกอย่างถ้าใครเคยดูราคาทองมาบ้างราคาที่แสดงในรูป US Dollar นั้นจะ อยู่ในหน่วย Oz ทั้งหมดเช่นราคาทองที่ 1,200 , 1,300 , 1,400 US Dollar พวกนี้คือราคาต่อ 1 Oz บาททอง หน่วยบาททองนั้นจะเป็นหน่วยยอดฮิตในประเทศไทยเรานะครับอย่างตามร้านทองที่ติดป้ายประกาศอยู่นั้นคือ ราคาต่อ 1 บาททอง  เอาง่ายๆถ้า Oz เป็นหน่วยหลักของโลก บาททองก็คือหน่วยหลักในประเทศไทย Kg  นั้นเป็นหน่วยที่อาจจะไม่ค่อยมีใครคุ้นชินเท่าไร โดยส่วนมากเเล้วจะเป็นหน่วยที่โบรคเกอร์ทองใช้ซื้อขายเพื่อนำเข้าส่งออกมากกว่า แต่ก็มีรายย่อยบางคนที่ซื้อขายกันในหน่วยนี้ หากอยากแปลงหน่วยจะมีค่าดังนี้ ทอง 1 Kg = 65.6 บาททอง = 32.148 Oz  

2. ประเภทของทองคำ ทองคำ 99.99     เรียกอีกชื่อว่าทองคำโฟร์ไนน์ เป็นทองคำบริสุทธิ์ 99.99% ซึ่งโดยหลักๆเเล้วจะมีขายเป็นทองเเท่งเท่านั้น แต่ก็มีบ้างที่เอาไปทำรูปพรรณโดยสาเหตุที่ไม่ค่อยนิยมเอาไปทำรูปพรรณก็เพราะด้วยเปอร์เซนต์ทองที่เยอะทำให้ขึ้นรูปออกมายากกว่านั้นเอง โดยหน่วยซื้อขายของทองคำ 99.99 จะเป็นหน่วย Kg เป็นหลัก ดังนั้นถ้าใครอยากเทรดทอง 99.99 อาจจะต้องมีเงินเยอะซักนิดนึงเพราะซื้อขั้นต่ำทีละ 1 Kg ทองคำ 96.5        ทองคำ 96.5 นั้นเป็นทองคำบริสุทธิ์ 96.5 % อีก 3.5 % จะเป็นส่วนประสมของเงิน ซึ่งทองคำชนิดนี้นั้นถือเป็นทองคำที่ได้รับความนิยมมากที่สุดในประเทศไทยทั้งทองเเท่งเเละรูปพรรณครับ สาเหตุที่ทองคำ 96.5% ได้รับความนิยม ก็เพราะว่าเป็นสัดส่วนที่เหมาะกับการขึ้นรูปเป็นเครื่องประดับ และการที่มีแร่เงินผสมอยู่ 3.5% ก็เพื่อเพิ่มความแข็งแรงของเครื่องประดับ ถ้าเป็นทอง 99.99% จะมีข้อจำกันในการสร้างสรรค์เป็นเครื่องประดับ เพราะทำให้ทองคำอ่อนเกินไป ส่วนทองคำที่ต่ำกว่า 96.5% ก็จะไม่นิยมนำมาซื้อขายกัน เพราะเวลาที่ใช้งานไปเรื่อยๆ ทองคำที่ต่ำกว่า 96.5% จะเปลี่ยนสีเป็นออกเขียวๆ หรือที่เขาเรียกกันว่า”ทองเขียว” โดยหน่วยซื้อขายหลักๆนั้นจะอยู่ในรูปบาททอง ซึ่งเป็นหน่วยยอดฮิตของประเทศไทยนั่นเอง ทองเค    Karat กะรัตทอง … หรือคนไทยเรียกสั้นๆง่ายๆว่า “K” มันเป็นหน่วยวัดส่วนผสมของทองในส่วนต่อ 1000 หรือ 100% ก็คือ 24k นั่นเอง เพราะฉะนั้น ตัว K หรือกะรัต มักจะใช้ตัวย่อเป็นตัวเลข 3 หลัก หรือไม่ก็ K ตรงๆไปเลย ยกตัวอย่างนะ ถ้าตัวเลข3หลักคือ 585 ก็หมายถึง ทอง 14K ซึ่งมีเนื้อทองคำผสมอยู่ 58.5% ดังนั้น ทองเคก็คือทองคำแท้ๆนั่นเอง ซึ่งทองประเภทนี้นั้นส่วนมากจะเน้นทำเครื่องประดับมากกว่า ไม่ค่อยที่นิยมใช้ลงทุนกัน  

3. วิธีคำนวณราคาทองคำไทย ทองคำ 99.99 = (( Gold Spot + ค่าธรรมเนียมการให้บริการ ) x 32.148 x USDTHB ) / 65.6 *ทองคำ 99.99 ในประเทศนั้นจะแปลกอยู่นิดนึงก็คือมัน อ้างอิง ราคาเป็นต่อบาททองเเต่ถ้าจะซื้อขายจริงๆ ต้องซื้อเป็นหน่วย Kg เช่นถ้าราคาทอง 99.99 อยู่ที่ 21,000 บาทแต่เวลาซื้อขายจริงขั้นต่ำก็คือ 1 Kg ซึ่งมีมูลค่า = 65.6 x 21,000 =  1,377,600 บาทนั้นเองครับ ทองคำ 96.5 = (( Gold Spot + ค่าธรรมเนียมการให้บริการ ) x 32.148 x USDTHB x 0.965) / 65.6 สำหรับทองคำ 96.5 นั้นตรงตัวครับตามสูตรนี้เลย สุดท้ายคงต้องฝากไว้ว่า สำหรับมือใหม่ที่อยากเริ่มต้นลงทุนในทองคำจะต้องทำความเข้าใจก่อนว่าทองคำเป็นสินทรัพย์ที่มีความผันผวนตลอดเวลาตามปัจจัยทางเศรษฐกิจโลก เช่น ค่าเงินดอลล่าร์สหรัฐ และนโยบายการเงินของธนาคารต่าง ๆ ทั่วโลก
ตลาดการเงิน & ผลิตภัณฑ์และบริการทางการเงิน,ความรู้ทางการเงิน